stanford-oval/wikipedia huggingface dataset:
פליקס זנדמן
קורות חיים

זנדמן נולד בגרודנו שבפולין (כיום בבלארוס). הוא שרד את השואה כאשר התחבא במשך 17 חודשים בבור מתחת למיטתה של אנה פוחלסקי, אישה פולנייה (אשר הייתה בצעירותו עוזרת בית בביתה של סבתו) ביחד עם דודו סנדר פרידוביץ' ושלושה יהודים נוספים. בבור לימדוֹ דודו המהנדס בעל-פה (ללא מחברות, ספרים או עזרים אחרים) מתמטיקה ופיזיקה. לאחר השואה הגיע עם דודו לצרפת, שם למד פיזיקה והנדסת מכונות בנאנסי, ועשה דוקטורט בפיזיקה בסורבון שבפריז.
בשנות ה-50 פיתח בצרפת את שיטת הציפוי הפוטואלסטי המאפשרת צפייה במאמצים המתפתחים במבנה הנתון לעומס, וזאת על ידי ציפוי המבנה בחומר פלסטי מיוחד וצפייה, מדידה או צילום תחת אור מקוטב, במכשיר אופטי מיוחד. הפיתוח נרשם כפטנט בשם "פוטו-סטרס" PhotoStress. על המצאתו הזו, שהיה לה יישום מיידי בתעשיית המכונות, הרכב, המטוסים, החלל והבנייה, קיבל את אות לגיון הכבוד מממשלת צרפת.
לאחר שהגיע לארצות הברית נכנס לתעשייה, כדי לפתח את רעיונותיו, וייסד בשנת 1962 את חברת וישיי (הקרויה על שם העיירה שבה נולדה סבתו, שחרבה בשואה), כאשר הציג שבב מתכתי-קרמי. משנת 1985 רכשה וישיי חברות שונות בהן דייל האמריקנית, ספרניס הצרפתית ודרלוריק הגרמנית. סיפור מיוחד וסגירת מעגל היא רכישתה את חברת טלפונקן הגרמנית, שהייתה לפני השואה חלק מתאגיד AEG של המיליונר היהודי אמיל רטנאו והולאמה על ידי המשטר הנאצי.
פיתח נגד חשמלי שרגישותו לשינויי טמפרטורה נמוכה במיוחד (פחות מחצי ppm לכל מעלה), דבר שאיפשר להתקין אותו במטוסים ובלוויינים. על שמו של זנדמן רשומים 39 פטנטים שונים.
זנדמן היה שותף בפתרון בעיה בדיוק ירי התותח של טנק המרכבה הישראלי, והגיית הרעיון של שרוול תרמי להולכת החום שנוצר מקרינת השמש על חלקו העליון של התותח אל החלק התחתון שלו, כדי למנוע הטיה של התותח, בשל הפרש הטמפטורות בין חלקו העליון לתחתון, דבר הגורם לאי דיוק בירי. את הפתרון תרם למדינת ישראל, וראה בו גולת כותרת של עשייתו.
לזנדמן, שהיה ציוני נלהב שהרבה לבקר בישראל, היו שישה מפעלים בישראל שמעסיקים כ-4,000 עובדים. עניין מיוחד גילה בנגב ותיעושו, ובו ממוקמים שלושה ממפעליו. בין היתר הקים מרכז למיקרו-אלקטרוניקה של שכבות עבות באוניברסיטת בן-גוריון. בראש מפעלי וישיי בארץ עומד בנו, מארק, שהוא גם סגן נשיא עולמי של תאגיד וישיי.
זנדמן הקים ביד ושם את "כיכר המשפחה" לזכרו של סבו שנספה בשואה יחד עם נכדיו ועם תינוק נוסף. זנדמן הוא הנכד היחיד ששרד את השואה. את הפסל בכיכר המשפחה יצר מנשה קדישמן.
זנדמן היה נשוי פעמיים, ואב לשלושה מאשתו הראשונה. בתו הבכורה היא פרופ' ג'יזל זנדמן-גודארד מנהלת מחלקה פנימית ג' במרכז הרפואי וולפסון. אף שמעולם לא גר בישראל באופן קבוע, הוא דיבר עברית רהוטה וקיבל בשנת 1994 אזרחות ישראלית. הוא נפטר בפילדלפיה ב-2011, בגיל 84, ונקבר בבית העלמין קריית שאול.
בטקס שהתקיים בספטמבר 2014, נקרא הרחוב שבו ממוקם מפעל וישיי בחולון על שמו של פליקס זנדמן.
האוטוביוגרפיה שלו, שהתפרסמה באנגלית ב-1995, הופיעה בתרגום לעברית, גרמנית, צרפתית והונגרית.
בשנת 2018 עלתה לבמות ההצגה ״הניצחון הסופי״ על ידי תיאטרון אורנה פורת. ההצגה מספרת את סיפור השרדותו של זנדמן בשואה, תוך שילוב קטעים ביוגרפיים מחייו. ההצגה הועלתה על במות בכל רחבי הארץ ואף בתיאטרון הקאמרי.
עמותת הניצחון הסופי הפיקה סרט על חייו.
ספריו

Zandman F., Redner S., Dally J.W., Photoelastic Coatings, The Iowa State University + Society for Experimental Stress Analysys, 1977. ISBN 0-8138-0035-8
Felix Zandman, Paul-ReneÌ Simon, Joseph Szwarc, Resistor Theory and Technology, Malvern, PA: Vishay Intertechnology, Inc.; Park Ridge, NJ: SciTech Pub [distributor], 2001. (Rev. print.: 2002)
אוטוביוגרפיה:
דרכי מווישי לווישי: מנעורים בשואה לבגרות של מדע ותעשייה; תרגום: עמוס כרמל, ירושלים: כתר, 1997.
הערות שוליים

↑  פליקס זנדמן באתר google site
↑  ג'יזל זנדמן-גודארד,'"`UNIQ--nowiki-00000001-QINU`"'‏"זכיתי להיות בתו הבכורה של ד"ר פליקס זנדמן ז"ל", באתר ‏מאקו‏, 27 באפריל 2022
↑  Markus Aigner, Nachruf: Ghetto, Börse, Yad Vashem: Zum Tod des Elektronikpioniers Felix Zandman, Jüdische Allgemeine, 23. Juni 2011.
↑  פליקס זנדמן באתר חברה קדישא ת"א–יפו.
↑  עמוד ההצגה באתר "תיאטרון אורנה פורת״(הקישור אינו פעיל, 24.2.2020)
| --- | --- |
בקרת זהויות :  NLI: 987007270236605171  PLWABN: 9810538284905606  BIBSYS: 71012  BnF: cb13536923n (data)  CiNii: DA12904983  GND: 121508803  ISNI: 0000 0001 0886 9956  LCCN: nr94035397  NTA: 20734230X  RERO: 02-A006383888  SELIBR: 233790  SNAC: w6b305sb  SUDOC: 050670611  VIAF: 34619812   WorldCat (עם VIAF): 34619812 
הפסל "שואה ותקומה" מאת הפסלת ורדה יורן באוניברסיטת תל אביב (2004), תרומת רותה ופליקס זנדמן. הפסל ממחיש את סיפור חייו של פליקס זנדמן.
שלט הנצחה לפליקס זנדמן במכון למחלות אוטואימוניות במרכז הרפואי ע"ש חיים שיבא – תל השומר
נאמנות כפולה (מיני סדרה)

| --- | --- |
 מבוסס על:  The Sympathizer 
 סוגה:  קומדיה שחורה, מותחן, דרמה היסטורית, דרמה מלחמתית 
 כותבים:  Mark Richard, Naomi Iizuka 
 בימוי:  פארק צ'אן-ווק, פרננדו מאירלס, מארק מונדן 
 שחקנים:  רוברט דאוני ג'וניור  Kieu Chinh  הואה שואנדה  סנדרה או 
 ארץ מקור:  ארצות הברית, קנדה 
 שפות:  אנגלית 
 מספר פרקים:  7
 הפקה
 מפיקים בפועל:  פארק צ'אן-ווק, סוזן דאוני, רוברט דאוני ג'וניור, ניב פיכמן 
 חברת הפקה:  A24, Rhombus Media, Team Downey, Cinetic Media 
 שידור
 רשת שידור:  HBO
 תקופת שידור מקורית:  14 באפריל 2024 – הווה 
 קישורים חיצוניים
 אתר רשמי
 דף התוכנית ב-IMDb
 
"נאמנות כפולה" היא מיני-סדרת דרמה היסטורית, קומדיה שחורה המבוססת על הרומן זוכה פרס פוליצר לשנת 2015 "האוהד" מאת וייט תאן נוון. הסדרה נוצרה על ידי המפיקים פארק צ'אן-ווק ודון מק'קלר, ופארק אף ביים חלק מפרקי הסדרה. את הסדרה, שעלתה לראשונה ב־HBO ב-14 באפריל 2024, מפיקים A24 ו־Rombus Media .
תקציר העלילה

אפריל 1975. העיר סייגון בקריסה מוחלטת. בווילה שלו, עם כוס ויסקי ביד, יושב גנרל בצבא הדרום המובס בחברת עוזרו הנאמן ומחבר את רשימת בני המזל שיעלו עם שניהם על המטוסים האחרונים שימלטו אותם לאמריקה. לאחר תלאות החילוץ, בלוס אנג׳לס, מנסים הגנרל ובני חסותו להסתגל למעמדם כמהגרים חסרי–כול ולבנות חיים חדשים וקהילה. חלקם עדיין חולמים לחזור אל המולדת ולהתחיל מחדש את המלחמה. אלא שהגנרל אינו מעלה על דעתו שדווקא עוזרו, האדם המקורב אליו ביותר, אותו צעיר אירואסיאתי נעים הליכות ובעל השכלה אמריקאית, הוא מרגל שהושתל בצבא הדרום על ידי הווייטקונג. המשימה שלו: לעקוב אחר תוכניותיו של הגנרל ולדווח עליהן, בכתב.
צוות השחקנים > ראשי

הואה שואנדה בתור "הקפטן", קפטן משטרה בסייגון אשר מרגל עבור צבא הצפון הקומוניסטי.
רוברט דאוני ג'וניור בכמה תפקידי אנטגוניסט כולל:
קלוד, סוכן CIA שמדריך את הקפטן
ניקו, יוצר קולנוען שיוצר סרט על מלחמת וייטנאם, המבוסס על פרנסיס פורד קופולה
פרופסור האמר, פרופסור בית הספר המזרחי של הקפטן
נד גודווין, חבר קונגרס בדרום קליפורניה שמנסה לפנות לאוכלוסייה הווייטנאמית האמריקאית המקומית
טואן לה בתור הגנרל, גנרל דרום וייטנאמי בכיר שהקפטן משרת תחתיו
פרד נגוין חאן בתור בון, חבר ילדותו של הקפטן
Duy Nguyễn כאדם, חבר ילדות נוסף של הקפטן והמטפל שלו
Vy Le בתור לאנה, בתו של הגנרל ומושא האהבה של הקפטן
קי דויין בתור מאדאם, אשתו של הגנרל
Phanxinê בתור הרס"ן
Kieu Chinh בתור אמו של רב-סרן
צוות השחקנים > משני

VyVy Nguyen בתור אשתו של רב-סרן
קיילי טראן בתור המרגל הקומוניסטי
סקוט לי בתפקיד התותחן דאו
אלן טרונג בתור סוני
סנדרה הו בתפקיד גב' סופיה מורי
דוד דוכובני
ג'ון צ'ו
מרין דלטרמה
הפקה

באפריל 2021, ויאט ת'אן נגוין הודיע שהרומן שלו The Sympathizer יעובד למסך על ידי A24 לעיבוד לסדרת טלוויזיה בבימויה פארק צ'אן-ווק. בהפקה מעורבת גם Rhombus Media. ביולי, HBO הזמינה את הסדרה מ-A24, ורוברט דאוני ג'וניור הצטרף לפרויקט בתפקיד מפיק ושותף. מדינת קליפורניה העניקה להפקה מעל 17.4 מיליון דולר בזיכויי מס, בשביל שהסדרה תצולם שם. מארק מונדן ופרננדו מאיירלס גם נשכרו לביים כמה פרקים בסדרה.
ליהוק
מנהלת הליהוק ג'ניפר ונדיטי פתחה שיחת ליהוק עולמית על מנת למצוא צוות ראשי ממוצא וייטנאמי, ובסופו של דבר שכרה את הואה שואנדה, Fred Nguyen Khan, Toan Le, Vy Le, ואלן טרונג. תפקידים חוזרים עבור סנדרה או, Kieu Chinh ו־Nguyen Cao Ky Duyen הוכרזו גם הם בנובמבר 2022, ודוני גילם כמה תפקידים אנטגוניסטיים תומכים המייצגים את הממסד האמריקאי. במאי 2023, סקוט לי ומרין דלטרמה הצטרפו לצוות השחקנים, בתפקידים חוזרים.
צילומים
הצילומים התרחשו בלוס אנג'לס ובתאילנד. דאוני גילח את ראשו לסדרה על מנת לחסוך בזמן הדרוש לשימוש בכיסוי ראש עבור כל אחת מהדמויות השונות שגילם. חלק ניכר מההופעתו היה מאולתר.
הפצה

הסדרה עלתה לראשונה ב־HBO והפכה לזמינה לצפייה ב-Max ב-14 באפריל 2024.
ביקורות

הסדרה התקבלה עם ביקורות טובות עד טובות מאוד.
עינב שיף מווינט כתבה: "אולם מה שבעיקר הופך את "נאמנות כפולה" לסדרה טובה הוא התיאור הנוקב וחסר הפשרות של אנשים שנשללה מהם הזכות לשלוט בגורלם בשם אידאולוגיות גדולות, וכעת הם נאחזים בכל קש על מנת שלא לטבוע. מעניין כמה מהם אפילו לא זכו להגיע ליום שעושים עליהם סדרה מעוררת מחשבה ב-HBO." לירון דוריק הוסיף בטייםאאוט: "מעל הכל, היא כל כך שונה וחריגה בנוף שקשה להבין בדיוק למה. סצנת הסיום של הפרק הראשון מבהירה את זה. מה שמייחד אותה הוא האיזון המדהים בין קלילות והומור לבין זעזוע שמגיע משום מקום. עובר דרכה הומור דק ודיאלוגים קלילים שפורצים את גבולות הז'אנר. היוצרים שומרים את קלפי העלילה בשרוול עד לרגע האחרון, וברגע אחד הכל יכול להתהפך לכאוס מוחלט, כמו במלחמה. המראות בסדרה לא תמיד יהיו קלים לצפייה, במיוחד בתקופה הנוכחית, אבל "נאמנות כפולה" מצליחה להציג את כל הזוויות של מלחמת וייטנאם מחדש, בצורה מעניינת ומעוררת מחשבה, והיא לגמרי שווה את הצפייה שלכם."
מנגד היו כאלו שנתנו ביקורות פושרות כגון חן חדד שכתבה: ""נאמנות כפולה", דרמת ריגול סאטירית המתרחשת על רקע מלחמת וייטנאם, מושכת לצפייה ומלאה בהומור שחור. אלא שהיא גם עמוסה מדי ולא פעם מצמצמת דמויות לסמלים."
פרסים ומועמדויות

| פרס | שנה | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרסי ג'ות'הם לטלוויזיה | 4 ביוני 2024 | מיני-סדרה פורצת דרך | נאמנות כפולה | מועמדות |  |
| פרסי ג'ות'הם לטלוויזיה | 4 ביוני 2024 | ההופעה הטובה ביותר במיני-סדרה | הואה שואנדה | מועמדות |  |
| פרס אמי לבידור בפריים טיים | 15 בספטמבר 2024 | שחקן המשנה הטוב ביותר במיני-סדרה או סדרת אנתולוגיה או סרט | רוברט דאוני ג'וניור | מועמדות |  |
| פרס סטלייט | 26 בינואר 2025 | השחקן הטוב ביותר בתפקיד משנה בסדרה, מיני סדרה וסדרה מוגבלת, או סרט קולנוע לטלוויזיה | רוברט דאוני ג'וניור | זכייה |  |
| פרס סטלייט | 26 בינואר 2025 | המיני-סדרה והסדרה המוגבלת הטובה ביותר או סרט קולנוע לטלוויזיה | נאמנות כפולה | מועמדות |  |
| פרס סטלייט | 26 בינואר 2025 | השחקן הטוב ביותר במיני סדרה, סדרה מוגבלת או סרט קולנוע שנעשה לטלוויזיה | הואה שואנדה | מועמדות |  |
הערות שוליים

↑  Lexi Carson, ‘Baby Reindeer,’ ‘Mr. & Mrs. Smith’ and ‘Colin From Accounts’ Take Top Prizes at 2024 Gotham TV Awards: Full Winners List, Variety, ‏2024-06-05 (באנגלית אמריקאית)
↑  Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
↑  I. P. A. Admin, IPA Reveals Winners for the 29th Satellite Awards | International Press Academy (באנגלית אמריקאית)
סילו (סדרת טלוויזיה)

| --- | --- |

 מבוסס על:  144 קומות מאת יו האווי
 סוגה:  מדע בדיוני דרמה המשכית
 יוצרים:  גראהם יוסט 
 כותבים:  גראהם יוסט 
 בימוי:  מורטן טילדום 
 שחקנים:  רבקה פרגוסון (ג'ולייט ניקולס)  ויל פטון  בילי פוסטלת'ווייט  ריק גומז  ג'רלדין ג'יימס  טניה מודי  סופי תומפסון  Akie Kotabe  אבי נאש  הארייט וולטר  טים רובינס  צ'יינזה אוצ'ה  ראשידה ג'ונס  קומון  דייוויד אוילאו  פרדיננד קינגסלי 
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  20 (נכון ל־17 בינואר 2025) 
 הפקה
 מפיקים בפועל:  גראהם יוסט, רבקה פרגוסון, מורטן טילדום 
 חברת הפקה:  Mímir Films Nemo Films אולפני AMC אולפני Apple
 הפצה:  אפל TV פלוס 
 אורך פרק:  52.5 דק' 
 שידור
 רשת שידור:  אפל TV פלוס
 תקופת שידור מקורית:  5 במאי 2023 – הווה 
 קישורים חיצוניים
 אתר רשמי
 דף התוכנית ב-IMDb
 
סילו (באנגלית: Silo) היא סדרת טלוויזיה אמריקאית מסוגת הדרמת מדע בדיוני דיסטופית שנוצרה על ידי גרהאם יוסט (אנ'), המבוססת על סדרת ספרים המכונה סילו מאת הסופר יו האווי. הספר "144 קומות" מאגד יחדיו את חמשת הספרים הראשונים בסדרה כשהראשון שבהם ("צמר", באנגלית: "Wool") הופץ בשנת 2011. הסדרה מתרחשת בעתיד דיסטופי שבו קהילה של כ-10,000 אנשים מתגוררת בממגורה תת-קרקעית ענקית הכוללת 144 קומות ומככבת בה רבקה פרגוסון כהנדסאית שחוקרת את מסתרי ההווה והעבר של המקום.
העונה הראשונה עלתה לשידור ב-5 במאי 2023 באפל TV פלוס. העונה השנייה עלתה לשידור ב-15 בנובמבר 2024. הסדרה חודשה לעונות שלישית ורביעית.
תקציר העלילה

בעתיד אלפי אנשים שסבורים כי הם מהווים את כל שנותר מהאנושות חיים במבנה תת-קרקעי ורב קומות המכונה "סילו" מבלי לדעת את ההיסטוריה של המקום מכיוון שרשומותיו לכאורה הושמדו לפני שנים רבות במהלך התקוממות כושלת. תושבי המקום, שסבורים שהעולם שבחוץ צחיח ושלצאת אליו מהווה סכנת חיים, כפופים לשלטון שמטיל עליהם מגוון מגבלות אך יש אנשים שסקרנות וחשדנות מניעים אותם לחפש תשובות ולחצות את גבולות המותר שמוכתב להם.
שחקנים ודמויות > ראשי

רבקה פרגוסון בתור ג'ולייט ניקולס , הנדסאית שעובדת על הגנרטורים של הסילו.
אמלי צ'יילד-וילייר בתור ג'ולייט ניקולס בצעירותה.
רשידה ג'ונס בתור אליסון בקר, עובדת במחלקת הטכנולוגיית מידע של הסילו ואשתו של הולסטון.
דייוויד אוילובו בתור הולסטון בקר, שריף הסילו ובעלה של אליסון.
קומון בתור רוברט סימס, ראש אגף האבטחה שאוכף חוק וסדר בסילו.
אלכסנדריה ריילי בתור קמיל סימס, אשתו של רוברט.
טים רובינס בתור ברנרד הולנד, הראש של מחלקת הטכנולוגיית מידע בסילו.
הארייט וולטר בתור מרתה ווקר, הנדסאית חשמל שמנהלת בית מלאכה בסילו ומתפקדת כדמות הורית לג'ולייט.
אבי נאש בתור לוקאס קייל, מנתח מערכות במחלקת הטכנולוגיית מידע.
ריק גומז בתור פטריק קנדי, עובד תחזוקה שהיה מבריח "שרידים" (חפצים מהעולם שבחוץ לפני תקופת הסילו).
צ'יינזה אוצ'ה בתור פול בילינגס, איש חוק שלוקה ב"תסמונת", מצב רפואי הגורם לרעידות.
שיין מקריי בתור נוקס , ראש הקומה המכנית בסילו והבוס של ג'ולייט.
צ'רלי קומבס בתור נוקס בצעירותו.
רמי מילנר בתור שירלי קמפבל , הנדסאית בסילו שהיא חברתה ועמיתתה הקרובה ביותר של ג'ולייט.
אידה ברוק בתור שירלי קמפבל בצעירותה.
בילי פוסטלת'ווייט בתור האנק, איש חוק בסילו.
(החל מעונה 2) סטיב זאן בתור "סולו" / ג'ימי קונרוי , האדם בכספת של סילו 17.
(החל מעונה 2) קמרון בל בתור "סולו" / ג'ימי קונרוי בצעירותו.
שחקנים ודמויות > משנה

ויל פטון בתור סמואל "סם" מארנס, איש חוק.
פרדיננד קינגסלי בתור ג'ורג' וילקינס, איש מחשבים שמנהל חנות תיקונים.
איאן גלן בתור ד"ר פיט ניקולס, רופא ואבא של ג'ולייט ניקולס.
טניה מודי בתור מרי מדוז, שופטת.
קייטלין צוז בתור קת'לין בילינגס, אשתו של איש החוק פול בילינגס.
כריסטיאן אוצ׳ואה לברניה בתור ריק אמונדסן, איש אכיפה מהמחלקה השיפוטית.
צ׳יפו צ׳אנג בתור סנדי, פקידה במחלקת השריף.
מאט גומז הידאקה בתור טרי קופר, מתלמד של ג'ולייט ניקולס.
אולטונג'י איופה בתור טדי.
אנג׳לה יאו בתור מולי קארינס, אשת חוק.
אקיה קוטבי בתור דייגו.
שחקנים ודמויות > אורח

ג'רלדין ג'יימס בתור רות' ג'הנס, ראשת העיר בסילו 18.
סופי תומפסון בתור גלוריה הילדברנדט, יועצת פוריות.
סיינה גילורי בתור האנה ניקולס, מנתחת ואמה המנוחה של ג'ולייט ניקולס.
הנרי גארט (אנ') בתור דאגלס טרומבול, עובד באגף האבטחה.
סוניטה הנרי בתור רג'ינה ג'קסון, לשעבר סוחרת שרידים ומאהבת של ג'ורג'.
וויל מריק בתור דני, האקר שמשבש את רשת האבטחה של מחלקת הטכנולוגיית מידע.
(החל מעונה 2) רוס מקול (אנ') בתור השריף ומנהיג המרד בסילו 17.
(החל מעונה 2) ניק הייברסון בתור ראסל קונרוי, ראש מחלקת ההטכנולוגיית מידע בסילו 17 ואביו של סולו/ג'ימי קונרוי.
(החל מעונה 2) פיפה וינסלו בתור גלדיס, עובדת במחלקה המכנית בתקופת ילדותה של ג'ולייט ניקולס.
(החל מעונה 2) ג'ורג' רובינסון (אנ') בתור מארק צ'יימברס, המפקח על בית מלאכה לייצור.
(החל מעונה 2) סכריסה קלקסטון בתור פרנסס בוייר, האחיינית של פטריק קנדי.
(החל מעונה 2) ג'ורג'ינה סדלר בתור אודרי, מנהיגת קבוצת הניצולים היתומים הצעירים בסילו 17.
(החל מעונה 2) אורלנדו נורמן בתור ריק, הבן זוג של אודרי ואבי ילדיהם.
(החל מעונה 2) שרה חאזמי בתור הופ/"איטר", המנודה בקבוצה של אודרי.
(החל מעונה 2) סטיוארט מיליגן (אנ') בתור טרנס פנברוק, צאצא של סלבדור קווין מלפני דורות רבים.
(החל מעונה 2) לוליטה צ'קרברטי (אנ') בתור אמא של לוקאס קייל.
פרקים

| עונה | עונה | פרקים | פרקים | הוזרמה לראשונה> הפרק הראשון | הוזרמה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 5 במאי 2023 | 30 ביוני 2023 |
|  | 2 | 10 | 10 | 15 בנובמבר 2024 | 17 בינואר 2025 |
הפקה

העיבוד של ספרי סילו למסך החל בשנת 2012 כפרויקט ליצירת סרט של אולפני המאה ה-20 שרכשו את הזכות להפיקו על בסיס הספר "צמר" שהינו הראשון בסדרה. פיתוח הסרט נגנז כתוצאה מכך שחברת וולט דיסני רכשה את אולפני המאה ה-20 בשנת 2019. בשנת 2018 הוכרז עיבוד טלוויזיוני שהיה מיועד לשידור ברשת AMC, אך לבסוף אפל TV פלוס היא זו שהזמינה את הפקת הסדרה בשנת 2021. הצילומים החלו בהרטפורדשייר באוגוסט 2021.
העונה הראשונה בת 10 פרקים החלה להיות משודרת ב-5 במאי 2023 באפל TV פלוס. הסדרה חודשה לעונה שנייה ביוני 2023 שעלתה לשידור ב-15 בנובמבר 2024. באפריל 2024 כוכבת הסדרה רבקה פרגוסון הצהירה בראיון כי יש כוונה לצלם ברציפות את העונות השלישית והרביעית שיסיימו את הסדרה ובדצמבר 2024 הוכרז רשמית שהסדרה אכן חודשה לעונות שלישית ורביעית.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס סטלייט | 2025 | סדרת הז'אנר הטובה ביותר | "סילו" | מועמדות |  |
הערות שוליים

1 2 3 4  Amy Beth (April 3, 2023). 'Silo': Release Date, Trailer, Cast, and Everything We Know So Far About the Rebecca Ferguson-led Series. Collider. Retrieved December 17, 2024
1 2  Press Release (July 27, 2024). Apple’s global hit sci-fi drama “Silo,” starring and executive produced by Rebecca Ferguson, returns for season two on November 15. Apple. Retrieved December 17, 2024
1 2  Matt Webb Mitovich (December 16, 2024). Silo Renewed for 2 More Seasons — Apple TV+ Adaptation to Conclude With Season 4. TV Line. Retrieved December 17, 2024
↑  Mike Fleming Jr May 11, 2012). 20th Century Fox Spins 'Wool' For Scott Free And Film Rites. Deadline. Retrieved December 17, 2024
↑  Gabriella Geisinger (August 10, 2019). Fox movies scrapped forever after Disney's big takeover. Digital Spy. Retrieved December 17, 2024
↑  Joe Otterson (July 30, 2018). Hugh Howey’s ‘Wool’ in Development as AMC Series From LaToya Morgan. Variety. Retrieved December 17, 2024
↑  Joe Otterson (May 20, 2021). Rebecca Ferguson to Star in Series Adaptation of Hugh Howey Novel ‘Wool’ at Apple. Variety. Retrieved December 17, 2024
↑  Nia Daniels (August 19, 2021). Exclusive: AMC films Wool for Apple at temporary UK studio. The Knowledge Online. Retrieved December 17, 2024
↑  Denise Petski (June 14, 2023). ‘Silo’ Renewed For Season 2 At Apple TV+. Deadline. Retrieved December 17, 2024
↑  Chris McPherson (April 13, 2024). ‘Silo’ Season 3 and 4 Might Film Back-to-Back With Latter Ending Series. Collider. Retrieved December 17, 2024
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
FTX (חברה)

| --- | --- |

 נתונים כלליים
 מייסדים:  סם בנקמן-פריד
 תקופת הפעילות:  מאי 2019 – נובמבר 2022 (כ־3 שנים)
 מיקום המטה:  נסאו, ניו פרובידנס, איי הבהאמה
 מוצרים עיקריים:  מטבעות מבוזרים, אסימונים חסרי תחליף
 מנכ"ל:  סם בנקמן-פריד
  
 https://ftx.com/
 
אף טי אקס (באנגלית: FTX) היא בורסה למטבעות מבוזרים הרשומה באנטיגואה וברבודה ומבוססת באיי הבהאמה. היא נוסדה ב-2019 בידי היזם סם בנקמן-פריד, ובראשית שנות ה-20 של המאה ה-21 רשמה נפח מסחר שנתי של יותר מטריליון דולרים עם מעל למיליון לקוחות, אולם לאחר שנקלעה לחובות כלכליים קשים הכריזה על פשיטת רגל בנובמבר 2022.
היסטוריה > צעדים ראשונים

החברה נוסדה במאי 2019 בידי היזם סם בנקמן-פריד ושותפו גארי ואנג כבורסה למטבעות מבוזרים בהונג קונג. בחודשים הראשונים להשקתה זכתה להצלחה רבה והחלה להרחיב את תחומי פעילויותיה בסין, זאת בעקבות הצהרתו של הנשיא שי ג'ינפינג בנובמבר אותה שנה כי ”אנו מוכרחים להתייחס לבלוקצ'יין בתור פריצת דרך חשובה עבור חדשנות עצמאית של טכנולוגיות ליבה”.
הכרזת ג'ינפינג הציתה גל מחודש של התלהבות כלפי עולם הבלוקצ'יין ברחבי סין, אשר נודעה בשל יחסה העוין לתחום ושלל הצעדים המשפטיים והחוקתיים שנקטה שהובילו להטלת חרם מוחלט עליו החל מ-2017. מספר ימים לאחר ההצהרה השיקה החברה מדד מסחרי חדש של שמונה מטבעות מבוזרים הידועים היטב בקרב סוחרים סינים, וכן מסחר בחוזים עתידיים עבור חלקם.
מספר חודשים קודם לכן השיקה החברה גם מדד של חוזים עתידיים עבור "מטבעות חרא", כלומר מטבעות מבוזרים בעלי שווי שוק נמוך במיוחד. המדד הכיל כחמישים ושמונה מטבעות שונים שחלקם החלו לתפוס תאוצה בשנים הבאות, ביניהם וייבס וננו.
בראשית חודש נובמבר אותה שנה נתבעה אף טי אקס בידי חברה זרה ולא מוכרת הקרויה "הפחתת מניפולציות של ביטקוין" או בראשי התיבות שלה "BMA", המייצגים את הביטוי "Bitcoin Manipulation Abatement". לטענתה, השתמשה אף טי אקס בפלטפורמת בורסת הנגזרים שלה בכדי לבצע מניפולציות שוק ולהשפיע על מחירו של מטבע הביטקוין. התביעה נדחתה כעבור חודש.
לקראת סוף השנה גייסה החברה השקעה כספית מבורסת בינאנס כחלק משותפות עסקית אסטרטגית עליה חתמו שתיהן. סכום ההשקעה המדויק לא פורסם, אולם נודע כי בינאנס רכשה מספר אחוזים מסך ההון העצמי של אף טי אקס, וכן חוזים עתידיים מסוג פוזיציות לונג עבור מטבע התשתית של החברה, FTT. אף טי אקס, מנגד, הסכימה לסייע בפיתוח מוצריה של שותפתה, ובנקמן-פריד אמר כי, ”ההשקעה תעזור להאיץ את קצב צמיחתה של אף טי אקס עם תמיכה וייעוץ אסטרטגי מידי בינאנס, בזמן שהחברה תמשיך עם פעילויותיה העצמאיות”.
היסטוריה > מעבר לחוף מבטחים

על רקע החמרת הצעדים הרגולטוריים כנגד תעשיית הקריפטו ברחבי העולם ובסין בפרט, החליטה החברה להעביר את כל פעילויותיה לאיי הבהמאה בספטמבר 2021. ב-20 אותו החודש הודיעה כי שלוחתה המקומית, "FTX Digital Markets", קיבלה אישור רגולטורי להפעלת עסק לנכסים דיגיטליים מידי הרשויות, ומינתה את ריאן סלאם למנהלה. בראיון לסוכנות החדשות בלומברג אמר בנקמן-פריד כי ”איי הבהאמה היו אחת המדינות הראשונות שהחליטו להימנע מאסדרה כוללנית עבור מטבעות מבוזרים, דבר שנראה בעינינו כחשוב במיוחד עבור המרחב המקצועי, וכסימן מאוד חיובי”.
בראשית שנת 2022 הכריזה החברה על הקמת קרן הון סיכון בשם "FTX Trading Ltd" בשווי של כ-2 מיליארד דולר. לדברי נציגיה, נועדה הקרן להקל על השקעות בחברות הזנק הנמצאות בעולם הקריפטו, החל בסכומים של כ-100 אלף דולרים וכלה במאות מיליוני דולרים.
כעבור מספר ימים הוערכה החברה בשווי חדש של כ-32 מיליארד דולרים, ובנוסף הודיעה כי גייסה כ-400 מיליון דולרים במהלך סבב המימון השלישי שערכה בתשעת החודשים האחרונים, אשר לדבריה נועד לסייע בהרחבת פעילותה של החברה בעולם וכן בהשגת רישיונות מסחר נוספים לשוקים חדשים.
בחודש פברואר החליטה החברה להקים מחלקה חדשה בין שורותיה אשר נועדה להתמקד בעולם הגיימינג, ובייחוד במשחקים מבוססי טכנולוגיית בלוקצ'יין (אנ'). אחד מתפקידי השלוחה החדשה היה לספק שירות לחברות מהתחום שביקשו להנפיק מטבעות מבוזרים ואסימונים חסרי תחליף, ולגשר על הפער בין מוצרי הבלוקצ'יין לבין המשחקים.
באחת מעסקאותיה הגדולות ביותר, חתמה אף טי אקס על הסכם עם חברת הלוואות הקריפטו בלוקפי בחודש מרץ אותה שנה, בו הסכימה לספק לה אשראי בגובה של עד כ-400 מיליון דולרים, ובנוסף קיבלה התחייבות כי תוכל לרכוש את החברה תמורת סכום שלא צוין, אך עד תקרה מקסימלית של כ-240 מיליון דולרים, למרות שמספר מקורות הציעו כי הוא עשוי להיות נמוך מכך ולהגיע אף לכ-15 מיליון דולרים בלבד.